Bantu abapebwa mwingilo wa kwabanya ntanda (16-29)
34 Ebiya Yehova wesamba monka na Mosesa amba:2 “Lombola bene Isalela namino amba: ‘Shi mubatwela mu ntanda ya Kenani,+ ino’i yo ntanda ikekala bu bupyani bwenu, ntanda ya Kenani mwendele mikalo+ yayo.3 “‘Mukalañano wenu wa kunshi ukashilwila mu ntanda mutuputupu ya Zine kufula kwa Edoma, kadi mukalo wenu wa kunshi dya kutunduka ukatamba kufulakufula kwa Dijiba dya Mwepo.*+4 Mukalo wenu ukatontela kunshi kwa mukuna wa Akelabimi+ kufika’nka ne ku Zine, kadi mfulo yao ikekala kunshi kwa Kadesha-Balenea.+ Penepa ukenda kufika ne ku Hazala-Adala+ kufika’nka ne ku Azemone.5 Mukalo ukatonta ku Azemone kewenda ku Kinekaneka* kya Edipito, kadi mfulo yao ikekala ku Dijiba.*+6 “‘Mukalo wenu wa kushika ukekala Dijiba Dikatampe* ne nkula. Uno’u o ukekala mukalo+ wenu wa kushika.7 “‘Uno’u o ukekala mukalo wenu wa kungala: Mukaketa mukalo wenu tamba ku Dijiba Dikatampe kufika ne ku Lūlu lwa Hola.8 Tamba ku Lūlu lwa Hola, mukaketa mukalo kufika ne ku Lebo-Hamata,*+ kadi mfulo ya mukalo’wa ikekala ku Zedada.+9 Mukalo’wa ukenda kufika ne ku Zifelone, kadi mfulo yao ikekala Hazala-Enana.+ Uno’u o ukekala mukalo wenu wa kungala.10 “‘Ebiya mukaketa mukalo wenu kutunduka tamba ku Hazala-Enana kufika ne ku Shefame.11 Mukalo ukatamba ku Shefame kufika ne ku Dibēla kutunduka kwa Aine, kadi mukalañano ukatūka ne kutyibuluka matēlo a kutunduka kwa Dijiba dya Kinelete.*+12 Mukalañano ukenda kufika ne ku Yodano, kadi mfulo yao ikekala Dijiba dya Mwepo.+ Ino’i yo ikekala ntanda yenu+ ne mikalo iijokolokele.’”13 Penepo Mosesa walombola bene Isalela amba: “Ino’i yo ntanda yomukeabila bu kintu kyenu na bubale,+ monka mwasoñaninye Yehova kupa’yo bisaka kitema ne kipindi.14 Mwanda kisaka kya bene Lubeni mwendele njibo ya bashabo, ne kisaka kya bene Ngade mwendele njibo ya bashabo, ne kipindi kya kisaka kya Manase ke bayate kala bupyani+ bwabo.15 Bisaka bibidi ne kipindi ke biyate kala bupyani bwabo kutunduka kwa ntanda ya Yodano kubwipi na Yediko, dya kutambanga dyuba.”+16 Yehova wesamba monka na Mosesa amba:17 “Ano’a o majina a bantu bakemwabanya ntanda ya kupyana: Eleaza+ kitobo ne Yoshua+ mwanā Nuna.18 Kadi mukayata mfumu umo ku kisaka ne kisaka wa kwabanya ntanda bu bupyani+ bwenu.19 Ano’a o majina a bantu’ba: ku kisaka kya Yuda,+ Kalebu+ mwanā Yefune;20 ku kisaka kya bana ba Shimioni,+ Shemwele mwanā Amihuda;21 ku kisaka kya Benjemani,+ Edidade mwanā Kiselone;22 ku kisaka kya bana ba Dani,+ mfumu umo, Buki mwanā Yokedi;23 ku bana ba Yosefa+ ba ku kisaka kya bana ba Manase,+ mfumu umo, Haniele mwanā Efode;24 ku kisaka kya bana ba Efelaimi,+ mfumu umo, Kemuele mwanā Shifatane;25 ku kisaka kya bana ba Zebuluna,+ mfumu umo, Edizafana mwanā Palenake;26 ku kisaka kya bana ba Isakala,+ mfumu umo, Paletyele mwanā Azana;27 ku kisaka kya bana ba Ashela,+ mfumu umo, Ahihuda mwanā Shelomi;28 ku kisaka kya bana ba Nafatale,+ mfumu umo, Pedahele mwanā Amihuda.”29 Bano’ba bo bantu bobasoñenye kudi Yehova kwabila bene Isalela ntanda, mu ntanda ya Kenani.+
bem_Latn bem_Latn